CELEX: 32013R0641
Language: el
Date: 2013-06-24 00:00:00
Title: Εκτελεστικός κανονισμός (ΕΕ) αριθ. 641/2013 της Επιτροπής, της 24ης Ιουνίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

5.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 186/1
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 641/2013 ΤΗΣ ΕΠΙΤΡΟΠΉΣ
   
   της 24ης Ιουνίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Η Επιτροπή Τελωνειακού Κώδικα δεν εξέδωσε γνώμη εντός της προθεσμίας που καθόρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Σύνολο συσκευασμένο για τη λιανική πώληση, αποκαλούμενο «σετ τζακιού», αποτελούμενο από:
                              
                                          —
                                       
                                       
                                          ένα επιδαπέδιο στήριγμα από χυτοσίδηρο που συγκρατεί εργαλεία,
                                       
                                    
                                          —
                                       
                                       
                                          ένα σκαλιστήρι-αναδευτήρα,
                                       
                                    
                                          —
                                       
                                       
                                          ένα φτυάρι,
                                       
                                    
                                          —
                                       
                                       
                                          μια λαβίδα.
                                       
                                    Είναι σχεδιασμένο για τον χειρισμό κάρβουνων, κούτσουρων και στάχτης σε τζάκι.
                           
                        
               
                  8205 51 00
               
               
                  Η κατάταξη καθορίζεται από τους Γενικούς Κανόνες 1, 3 β) και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών ΣΟ 8205 και 8205 51 00.
                  Τα είδη θεωρούνται εμπορεύματα που παρουσιάζονται σε σύνολα συσκευασμένα για τη λιανική πώληση, κατά την έννοια του Γενικού Κανόνα 3 β), επειδή είναι συσκευασμένα μαζί για τη λιανική πώληση για την εξυπηρέτηση συγκεκριμένης ανάγκης ή την άσκηση συγκεκριμένης δραστηριότητας, τη συντήρηση του τζακιού.
                  Ο ουσιώδης χαρακτήρας του συνόλου προσδίδεται από τα εργαλεία του χεριού της κλάσης 8205 (σκαλιστήρι-αναδευτήρας, φτυάρι και λαβίδα) δεδομένου ότι χρησιμοποιούνται στο τζάκι, ενώ το στήριγμα απλώς τα συγκρατεί. Το σύνολο κατατάσσεται επομένως σύμφωνα με τα εργαλεία του χεριού.
                  Το σύνολο πρέπει συνεπώς να καταταχθεί στον κωδικό ΣΟ 8205 51 00, στον οποίο κατατάσσονται τα εργαλεία οικιακής οικονομίας.
               
            
                  
                              2.
                           
                           
                              Σύνολο συσκευασμένο για τη λιανική πώληση, αποκαλούμενο «σετ τζακιού», αποτελούμενο από:
                              
                                          —
                                       
                                       
                                          ένα επιδαπέδιο στήριγμα από ανοξείδωτο χάλυβα που συγκρατεί εργαλεία,
                                       
                                    
                                          —
                                       
                                       
                                          ένα σκαλιστήρι-αναδευτήρα,
                                       
                                    
                                          —
                                       
                                       
                                          ένα φτυάρι,
                                       
                                    
                                          —
                                       
                                       
                                          μια βούρτσα,
                                       
                                    
                                          —
                                       
                                       
                                          μια λαβίδα.
                                       
                                    Είναι σχεδιασμένο για τον χειρισμό κάρβουνων, κούτσουρων και στάχτης σε τζάκι.
                           
                        
               
                  8205 51 00
               
               
                  Η κατάταξη καθορίζεται από τους Γενικούς Κανόνες 1, 3 β) και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών ΣΟ 8205 και 8205 51 00.
                  Τα είδη θεωρούνται εμπορεύματα που παρουσιάζονται σε σύνολα συσκευασμένα για τη λιανική πώληση, κατά την έννοια του Γενικού Κανόνα 3 β), επειδή είναι συσκευασμένα μαζί για τη λιανική πώληση για την εξυπηρέτηση συγκεκριμένης ανάγκης ή την άσκηση συγκεκριμένης δραστηριότητας, τη συντήρηση του τζακιού.
                  Ο ουσιώδης χαρακτήρας του συνόλου προσδίδεται από τα εργαλεία του χεριού της κλάσης 8205 (σκαλιστήρι-αναδευτήρας, φτυάρι και λαβίδα), δεδομένου ότι χρησιμοποιούνται στο τζάκι, ενώ το στήριγμα απλώς τα συγκρατεί και είναι περισσότερα σε σχέση με τη βούρτσα. Το σύνολο κατατάσσεται επομένως σύμφωνα με τα εργαλεία του χεριού.
                  Το σύνολο πρέπει συνεπώς να καταταχθεί στον κωδικό ΣΟ 8205 51 00, στον οποίο κατατάσσονται τα εργαλεία οικιακής οικονομίας.
               
            
                  
                      (1) Βλ. εικόνα.
               
               
                   
               
               
                   
               
            
         
      
         (1)  Η εικόνα έχει αποκλειστικά ενημερωτικό σκοπό.